Цу шинна хаьара Бенара Бойсакъар Шемалан уггар тоьлла доттаг1 вуй. Ахульгохь чов йина, дукъал сехьаваьккхина волу Шемал Бойсакъаран х1усамехь 1ийна вара. И товинарш, цуьнах имам винарш беной бара. И шиъ Эвтара кхаьчча, ша а вог1у шуьца аьлла, т1аьхьах1оьттира Буг1а а. Маьрк1ажа бода къовлабелча Грозный г1опехь бара лор вало баханарш. Цу хенахь, лазартни уллорачу ц1а чохь 1аш вара хирург П. И. Пирогов. Хьайна дийна виса лаахь говра хаа аьлла, лор а валош, буьйса юкъал т1ехйаьллачу хенахь Ведана кхечира Эвтархойн Ахьмадан тоба.